2. ΒΑΣΙΛΙΚΟΝ ΔΙΑΤΑΓΜΑ της 9/12 Σεπτ. 1920 (Εκδίδεται βάσει του άρθρ. 37 παρ. 3 και 8 του Νόμ. 1165/1918). Περί ορισμού εμπορευμάτων εξεταζομένων υποχρεωτικών υπό των τελωνειακών αρχών κατά την μεταφόρτωσιν (ΦΕΚ 209/Α/1920). Άρθρον μόνον.- Κατ’ εξαίρεσιν του εν παρ. 3 του άρθρ. 37 του Νόμ. 1165 «περί τελωνειακού κώδικος» τεθειμένου κανόνος αι Τελωνειακαί Αρχαί υποχρεωτικώς προβαίνουσιν εις εξέτασιν των κάτωθι εμπορευμάτων, μεταφορτωμένων υπό διαμετακόμισιν δια τους λιμένας του εσωτερικού. 1.Των πνευματωδών εν γένει ποτών. 2.Της ζακχάρεως και των προϊόντων ζαχαροπλαστικής. 3.Των υφασμάτων και ενδυμάτων πάσης φύσεως. 4.Των δερμάτων, των ειδών εκ δέρματος και των μηλωτών. 5.Εμπορευμάτων, ων το περιεχόμενον δηλούται ως άγνωστον εν τη διασαφήσει ή τη αιτήσει. 6.Εμπορευμάτων εις α παρουσιάσθη διαφορά μεταξύ δηλωτικού εισαγωγής ή διασαφήσεως ή αιτήσεως μεταφορτώσεως. 7.Εμπορευμάτων, ων η εξέτασις κρίνεται απαραίτητος υπό της τελωνειακής Αρχής ή του αρμοδίου ελεγκτού. 3. Εγκύκλιος Υπουργείου Οικονομικών  υπ’ αριθ. 564/1937 Περί ανακεφαλαιώσεως των εγκυκλίων διαταγών περί παρακολουθήσεως των εκ των Ελευθέρων Ζωνών ενεργουμένων φορτώσεων και της εν γένει εν τω εσωτερικώ κινήσεως υποκειμένων εμπορευμάτων. Προς απάσας τας Τελωνειακάς Αρχάς του  Κράτους. Δια του άρθρ. 10 του υπ’ αριθ. 899/1937 Α.Νόμου «περί τροποποιήσεως και συμπληρώσεως διατάξεών τινων της τελωνειακής νομοθεσίας» ελήφθη πρόνοια όπως δι’ αποφάσεων ημών καθορίζωνται αι τηρητείαι διατυπώσεις κατά την εκ των Ελευθέρων Ζωνών αποστολήν και την εις αυτάς αποβίβασιν εμπορευμάτων προς άσκησιν τελωνειακής επιβλέψεως και ελέγχου επί των εντός των χωρικών υδάτων ή του τελωνειακού εδάφους κινήσεως αυτών ως επίσης όπως καθορίζονται πρόσθετοι διατυπώσεις κατά την αποστολήν και μεταφόρτωσιν εμπορευμάτων εκ των τελωνειακών αποθηκών διαμετακομίσεως ως και κατά την μεταφοράν εγχωρίων προϊόντων υποκειμένων εις εγγείους φόρους. 30.Δ.α.2-3 Διαμετακόμιση Ούτω περιβάλλεται νομοθετικόν κύρος το σύστημα ελέγχου της κινήσεως των ανωτέρω εμπορευμάτων το καθιερωθέν δια των υπ’ αριθ. 85, 197 και 387 του 1936 ημετέρων εγκυκλίων. Έχοντες ήδη υπ’ όψει την εκ της μέχρι τούδε εφαρμογής του συστήματος τούτου, κτηθείσαν πείραν ως και την ανάγκην ανακουφίσεως των τελωνειακών αρχών ιδία των μεγαλυτέρας κινήσεως από της υπερβολικής απασχολήσεως δια την σύνταξιν πολλαπλών καταστάσεων κλπ. προήλθομεν εις την απόφασιν όπως συν τη ανακεφαλαιώσει των δια των ανωτέρω εγκυκλίων θεσπισθέντων μέτρων απλοποιήσωμεν κατά το δυνατόν ταύτα. Παραγγέλλομεν όθεν όπως από 1ης Φεβρ. 1938 εφαρμόζωνται επί του αντικειμένου τούτου τα εξής, καταργουμένων των ως άνω εγκυκλίων και πάσης άλλης γενικής ή ειδικής διαταγής ημών σχετικώς προς τα δια των εγκυκλίων τούτων ρυθμισθέντα θέματα. Α΄.Εμπορεύματα αποστελλόμενα εκ των Ελευθέρων Ζωνών Πειραιώς και Θεσσαλονίκης. 1.Κατά πάσαν φόρτωσιν υποκειμένων εμπορευμάτων εκ των Ελευθέρων Ζωνών Πειραιώς και Θεσσαλονίκης είτε δια το εσωτερικόν είτε δια το εξωτερικόν, είτε δια θαλάσσης είτε σιδηροδρομικώς πρόκειται να ενεργηθή αύτη, επιβάλλεται απαραιτήτως η παρουσία εις ταύτην και της τελωνειακής αρχής δι’ αντιπρόσωπου της οριζομένου υπό του αρμοδίου τελώνου κατά τα κατωτέρω ειδικώτερον οριζόμενα. Δια την πραγματοποίησιν τοιούτων φορτώσεων ο ενδιαφερόμενος φορτωτής υποβάλλει και εις την τελωνειακήν αρχήν αίτησιν ομοίαν κατά τα στοιχεία προς την υποβαλλομένην και εις την Ελευθέραν ζώνην. Επί της αιτήσεως ταύτης, καταχωριζομένης εις ειδικόν βιβλίον υπό ίδιον αύξοντα αριθμόν ο τελώνης θα ορίζη τον τελωνειακόν υπάλληλον όστις θέλει παρασταθή κατά την φόρτωσιν και δια πράξεώς του επ’ αυτής βεβαιώσει από κοινού μετά του αρμοδίου υπαλλήλου της Ελευθέρας Ζώνης την πραγματοποίησιν ταύτης, συνυπογράφων ωσαύτως και την επί της προς την Ελευθέαν Ζώνην αιτήσεως βεβαίωσιν περί της φορτώσεως. 2.Προκειμένου ειδικώς περί φορτώσεως δια το εσωτερικόν θα τηρώνται και αι εξής πρόσθετοι διατυπώσεις. Εντός της αυτής ημέρας της πραγματοποιήσεώς της η τελωνειακή αρχή ασχέτως προς πάσαν ετέραν ενέργειαν της Ζώνης βάσει της αιτήσεως φορτώσεως και της επ’ αυτής βεβαιωτικής της πραγματοποιήσεως πράξεως θα ειδοποιή το Τελωνείον προορισμού του εμπορεύματος είτε ταχυδρομικώς είτε τηλεγραφικώς, δαπάναις όμως του φορτωτού εν τη δευτέρα περιπτώσει, περί της γενομένης φορτώσεως. Εις την ειδοποίησιν ταύτην θα σημειώται απαραιτήτως και ο αριθμός της αιτήσεως φορτώσεως υπό τον οποίον κατεχωρήθη εις το παρ’ αυτή ως άνω ειδικόν βιβλίον. Αντίγραφα των εγγράφων ή τηλεγραφημάτων αποστέλλονται αυθημερόν προς τον Οικονομικόν Επιθεωρητήν Τελωνείων της περιφερείας εις ην υπάγεται το Τελωνείον του τόπου του προορισμού των εμπορευμάτων δια τον κατά τα κατωτέρω εν εδαφ. 5 οριζόμενον έλεγχον. Περί της αποστολής των ειδοποιητηρίων τούτων εγγράφων εις τε την τελωνειακήν αρχήν του προορισμού και τον αρμόδιον Επιθεωρητήν γίνεται σημείωσις επί της αιτήσεως φορτώσεως. 3.Τα Τελωνεία προορισμού των εκ των Ελευθέρων Ζωνών αποστελλομένων εμπορευμάτων δεν θα λογίζωνται ως νομίμως γενομένην την φόρτωσιν και την εις την περιοχήν των αποβίβασιν των εμπορευμάτων άνευ της λήψεως της ειδοποιήσεως της τελωνειακής αρχής φορτώσεως, εντός δε πέντε ημερών από της αποβιβάσεως των εμπορευμάτων το βραδύτερον βάσει των ανωτέρω ειδοποιήσεων θ’ αποστέλλωσιν εις την τελωνειακήν αρχήν εξ ης πρέρχονται αύται και εις την Ελευθέραν Ζώνην εξ ης εφορτώθη το   εμπόρευμα, εκδίδουσαι εκ του ειδικού, βιβλίου, δι’ ου έχουσιν εφοδιασθή βεβαίωσιν περί της αποβιβάσεως των εμπορευμάτων παρ’ αυταίς κατά τα στοιχεία της τελωνειακής αρχής φορτώσεως και της Ελευθέρας Ζώνης μνημονεύουσαν και τας τυχόν παρατηρήσεις των (διαφορά σημείων, αριθμού δεμάτων ή δοχείων περιεχόμενον γενικώς κλπ.). Το ανωτέρω βιβλίον αποβιβάσεως αποτελείται εκ του στελέχους του Α΄ αποκόμματος του προωρισμένου δια την Ζώνην και του Β΄ αποκόμματος του προωρισμένου δια την Τελωνειακήν αρχήν φορτώσεως, τα τελωνεία αποβιβάσεως των εμπορευμάτων θα συμπληρώσιν τας ενδείξεις των φύλλων του βιβλίου τούτου κατά το στέλεχος και τα δύο αποκόμματα αναγράφοντα απαραιτήτως εφ’ όλων τον αριθμόν και την χρονολογίαν του δηλωτικού εισαγωγής υπό τα οποία κατεχωρήθησαν τα εμπορεύματα. Απόκομμα του βιβλίου τούτου μη φέρον αναγεγραμμένον το τελευταίον τούτο στοιχείον θα θεωρήται απαράδεκτον υπό της τελωνειακής αρχής και της Ελευθέρας Ζώνης φορτώσεως. 4.Αι αρμόδιαι υπηρεσίαι των Ελευθέρων Ζωνών εντός του πρώτου δεκαπενθημέρου εκάστου μηνός θα συντάσσωσι και αποστέλλωσι εις την τελωνειακήν αρχήν, την συμπράττουσαν κατά τας φορτώσεις, κατάστασιν εμφαίνουσαν τας γενομένας φορτώσεις κατά τον προηγούμενον μήνα, τα τελωνεία προορισμού των εμπορευμάτων, τους αριθμούς των ειδοποιητηρίων αυτής προς τα τελωνεία ταύτα και τους αριθμούς των υπό των τελωνείων τούτων αποσταλέντων αυτή βεβαιωτικών της αποβιβάσεως αποκομμάτων. Η Τελωνειακή αρχή φορτώσεως παραλαμβάνουσα την μηνιαίαν ταύτην κατάστασιν θα παραβάλη το περιεχόμενον αυτής προς τα παρ’ αυτή τηρούμενα στοιχεία (αιτήσεις φορτώσεως, αντίγραφα των ειδοποιητηρίων εγγράφων, βεβαιωτικά της αποβιβάσεως αποκόμματα κλπ.) προς διαπίστωσιν του συμφώνου αυτών. Εν περιπτώσει ασυμφωνίας η τελωνειακή αρχή θα επιλαμβάνηται της ερεύνης και εξετάσεως των αιτίων εις τα οποία οφείλεται η ασυμφωνία αύτη ως και της τύχης των φορτωθέντων εμπορευμάτων ενεργούσα τα δέοντα εις περίπτωσιν ανακαλύψεως παραβάσεων ή λαθρεμπορίας. Εις το τέλος εκάστου οικονομικού έτους η τελωνειακή αρχή φορτώσεως θα υποβάλλη προς έλεγχον εις την Δ/νσιν Τελων. Ελέγχου, ως αυτοτελή παραστατικά της διαχειρίσεως αυτής άπαντα τα παρ’ αυτή τηρούμενα ως άνω δικαιολογητικά των εκ των Ελευθέρων Ζωνών φορτώσεων, τουτέστι βιβλίον, αιτήσεις φορτώσεων μετά των συνημμένων αυταίς βεβαιωτικών της αποβιβάσεως αποκομμάτων, καταστάσεις της ελευθέρας Ζώνης κλπ. Δια τας δια το εξωτερικόν φορτώσεις υποβάλλονται, ως εικός, μόνον αι αιτήσεις φορτώσεως. 5.Οι Οικονομικοί Επιθεωρηταί Τελωνείων βάσει των παρεχομένων αυτοίς αντιγράφων των ειδοποιητηρίων εγγράφων θα ενεργώσι τον έλεγχον της κανονικής αποβιβάσεως και νομίμου διαθέσεως των εν αυτοίς αναφερομένων εμπορευμάτων δια παραβολής προς τα σχετικά βιβλία και παραστατικών των τελωνειακών αρχών της περιφερείας των, προβαίνοντες εις τας νομίμους ενεργείας εν περιπτώσει διαπιστώσεως ανωμαλιών. Ο έλεγχος ούτος δια μεν τα τελωνεία της έδρας της επιθεωρήσεως δέον να ενεργήται το συντομώτερον, δια δε τας εκτός αυτής τελωνειακάς αρχάς κατά την εις αυτάς μετάβασιν των Οικονομικών Επιθεωρητών προς ενέργειαν Επιθεωρήσεως ή άλλης εργασίας. Εις περίπτωσιν καθ’ ην κατά την μετάβασιν του Επιθεωρητού εις τας εκτός της έδρας του τελων. αρχάς, τα σχετικά παραστατικά και βιβλία έχουσιν υποβληθή εις την Δ/σιν Τελων. Ελέγχου ο Επιθεωρητής διαβιβάζει τα εκ του λόγου τούτου μη ελεγχθέντα ειδοποιητήρια έγγραφα εις την ανωτέρω Διεύθυνσιν  ίνα  αύτη ασκήση  τον έλεγχον αυτών. Τα εΣελ. 353 Διαμετακόμιση 30.Δ.α.3 λεγχόμενα υπό των Επιθεωρητών ειδοποιητήρια τηρούνται εις το αρχείον της επιθεωρήσεως αφού τεθή επ’ αυτών η λέξις «εξηλέγχθη» η χρονολογία και η υπογραφή του Επιθεωρητού. Εν περιπτώσει ανακαλύψεως ανωμαλιών οι Επιθεωρηταί θα προβαίνωσιν εις τας ενδεδειγμένας ενεργείας. Β΄.Εμπορεύματα αποστελλόμενα εκ των προσωρινών  αποθηκών ή των τοιούτων αποταμιεύσεως μιας τελων.  αρχής εις ετέραν 1.Η παρακολούθησις και ο έλεγχος των εν τω εσωτερικώ ως ανωτέρω, κινουμένων εμπορευμάτων θα ενεργήται υπό των Οικονομικών Επιθεωρητών Τελωνείων δια τα εις τας Τελωνειακάς Αρχάς της περιφερείας εκάστου αποβιβαζόμενα εμπορεύματα ως εξής: 1.Αι Τελωνειακαί Αρχαί της φορτώσεως θα υποβάλλωσιν εις τους Οικονομικούς Επιθεωρητάς Τελωνείων, εις την περιφέρειαν των οποίων υπάγονται αι Τελωνειακαί Αρχαί του προορισμού των εξ αυτών φορτωθέντων εμπορευμάτων, εφ’ όσον αι αρχαί αύται φέρουσι βαθμόν Τελωνείου β΄ τάξεως ή κατώτερον, καταστάσεις εμφαινούσας τ’ αποσταλέντα εις το εσωτερικόν εμπορεύματα εκ της αποταμιεύσεως ή διαμετακομίσεως των Τελωνείων ή τας μεταφορτωθείσας αποσκευάς επιβατών, ες ας καταστάσεις θ’ αναγράφωνται εν ιδίαις στήλαις 1) η Τελων. αρχή του προορισμού, 2) το είδος, ο αριθμός και η χρονολογία των σχετικών τελωνειακών εγγράφων, 3) ο αριθμός και το είδος των δεμάτων ή δοχείων, μετά των επ’ αυτών σημείων και αριθμών, 4) το είδος των εμπορευμάτων, και το βάρος αυτών, μικτόν ή καθαρόν βάσει της γενομένης επαληθεύσεως, άλλως βάσει των δηλωτικών ή άλλων Τελων. εγγράφων, 5) το όνομα και το είδος του μεταγωγικού μέσου δι’ ου ενηργήθη, η μεταφορά των εμπορευμάτων και η χρονολογία αναχωρήσεως αυτού εκ του τόπου της φορτώσεως. 2.Οι Οικον. Επιθεωρηταί Τελωνείων βάσει των ανωτέρω καταστάσεων θα ενεργώσι τον προσήκοντα έλεγχον περί της κανονικής αποβιβάσεως της νομίμου διαθέσεως των εμπορευμάτων τούτων, κατά τα εν εδαφ. 5 της προηγουμένης παρ. Α΄ οριζόμενα. Γ΄.Μεταφερόμενα είδη υποκείμενα εις έγγειον φόρον  εισπραττόμενον εν τοις Τελωνείοις. 1.Ο επί της κινήσεως των ειδών τούτων έλεγχος αποσκοπών την διαπίστωσιν αν ταύτα υπεβλήθησαν εν τω τόπω της φορτώσεως εις τον νενομισμένον έγγειον φόρον, θα ενεργήται ωσαύτως υπό των Οικονομικών Επιθεωρητών Τελωνείων ως εξής: Αι τελωνειακαί αρχαί αποβιβάσεως ειδών υποκειμένων εις έγγειον φόρον εισπραττόμενον εν τοις τελωνείοις και προερχομένων εκ λιμένων, ένθα εδρεύει Τελωνείον β΄ τάξεως ή κατωτέρα του βαθμού τούτου τελωνειακή αρχή, θα υποβάλλωσιν εις τους Οικονομικούς Επιθεωρητάς Τελωνείων εις την περιφέρειαν των οποίων υπάγεται ο τόπος της φορτώσεως των εν λόγω προϊόντων, εντός του πρώτου δεκαημέρου εκάστου μηνός κατάστασιν εμφαίνουσα τα αποβιβασθέντα εις τους λιμένας των κατά τον προηγούμενον μήνα ως άνω είδη και περιέχουσαν τα εξής στοιχεία: 1) Τον αριθμόν και την χρονολογίαν της διασαφήσεως ή αδείας μεταφοράς. 2) Την Τελωνειακήν αρχήν την εκδούσαν τα έγγραφα ταύτα. 3)Το είδος και το βάρος των προϊόντων, μετά μνείας, αν πρόκειται περί μικτού ή καθαρού. 4) Τον αριθμόν και το είδος των περιεχόντων ταύτα δεμάτων ή δοχείων. 5) Το είδος και το όνομα του πλοίου δι’ ου ενηργήθη η μεταφορά, και 6) Την χρονολογίαν αποβιβάσεως. Σελ. 354 Η κατάστασις αύτη θα υποβάλληται εις τον αρμόδιον Επιθεωρητήν, έστω και αν αι τελωνειακαί αρχαί της τε αποβιβάσεως και φορτώσεως υπάγωνται εις την αυτήν περιφέρειαν Οικονομικής Επιθεωρήσεως Τελωνείων. 2.Οι Οικονομικοί Επιθεωρηταί Τελωνείων κατά τα εν εδαφ. 5 της παρ. α΄ της παρούσης οριζόμενα θα ενεργώσι τον έλεγχον της νομίμου προελεύσεως των εν ταις καταστάσεσι αποβιβάσεως σημειουμένων εμπορευμάτων δι’ εξετάσεως, αν ταύτα φέρονται αναγεγραμμένα εις τας εν τω Τελωνείω της φορτώσεως αυτών τηρουμένας ενσήμους διασαφήσεις μεταφοράς ή τα στελέχη των αδειών μεταφοράς ως και αν ταύτα κατέβαλον τον νόμιμον έγγειον φόρον. Εν περιπτώσει διαπιστώσεως ανωμαλιών ή διαφορών θα προβαίνωσιν εις την λήψιν των ενδεδειγμένων μέτρων. Προκειμένου περί της Επιθεωρήσεως Τελωνείων περιφερείας Πειραιώς παρ’ η υπηρετούσι πλείονες Οικονομικοί Επιθεωρηταί τα κατά την παρ. α΄ αντίγραφα ειδοποιητηρίων εγγράφων και αι κατά τας παρ. β΄ και γ΄ καταστάσεις θα υποβάλλωνται παρά των υποχρέων Τελωνειακών αρχών προς την παρά τω καθ’ ημάς Υπουργείω Γενικήν Επιθεώρησιν Τελωνείων, κεχωρισμένως δι’ έκαστον των Τελωνείων Πειραιώς και δι’ εκάστην των λοιπών Τελωνειακών αρχών της ανωτέρω περιφερείας. Η Γενική Επιθεώρησις Τελωνείων θα κατανέμη τας υποβαλλομένας αυτή καταστάσεις εις τους αρμοδίους Επιθεωρητάς. Προκειμένου περί της Επιθεωρήσεως Τελωνείων περιφερείας Θεσσαλονίκης παρ’ η υπηρετούσι δύο Οικονομικοί Επιθεωρηταί, τα κατά τ’ ανωτέρω αντίγραφα ειδοποιητηρίων ή καταστάσεις θα υποβάλλωνται προς τον Οικονομικόν Επιθεωρητήν Τελωνείων Θεσσαλονίκης, ο δε αρχαιότερος τούτων θα κατανέμη ταύτα μετά του ετέρου Επιθεωρητού συμφώνως προς την καθωρισμένην αρμοδιότητα εκάστου επί των τελωνειακών αρχών της περιφερείας Οικονομικής Επιθεωρήσεως Τελωνείων Θεσσαλονίκης. Αξιούμεν την αυστηράν τήρησιν των δια της παρούσης οριζομένων, ων η σημασία δια το δημόσιον συμφέρον ουδενός υμών την προσοχήν διαφεύγει. Οι κ.κ. Οικονομικοί Επιθεωρηταί Τελωνείων εντέλλονται, όπως κατά τας επιθεωρήσεις εξετάζουσιν αν αι τελωνειακαί αρχαί συμμορφώνται επακριβώς προς την παρούσαν ποιούμενοι προς τούτο μνείαν εις τας υποβαλλομένας εκθέσεις των. 4. Εγκύκλιος Υπουργείου Οικονομικών Αριθ. πρωτ. Α.14890/8-7-1938. Αριθ. εγκλ.  300/1938 Παροχή οδηγιών επί υπ’ αριθ. 564/1937 εγκυκλίου δι’ υποβολήν καταστάσεων μεταφερομένων  εμπορευμάτων Π ρ ο ς Απάσας τας Τελωνειακάς Αρχάς του Κράτους Παρετηρήσαμεν, ότι ένιαι των Τελωνειακών Αρχών μη μελετήσασαι επισταμένως και κατά συνέπειαν μη κατανοήσασαι πλήρως την υπ’ αριθ. 564/1937 εγκύκλιον διαταγήν μας «περί ανακεφαλαιώσεως των εγκυκλίων διαταγών περί παρακολουθήσεως των εκ των Ελευθέρων Ζωνών ενεργουμένων φορτώσεων και της εν γένει εν τω εσωτερικώ κινήσεως εμπορευμάτων εξακολουθούσι να υποβάλλωσιν εις την παρά τω καθ’ ημάς Υπουργείω Γενικήν Οικονομικήν Επιθεώρησιν Τελωνείων καταστάσεις φορτωνομένων εμπορευμάτων, ενώ δεν απαιτείται υποβολή τοιούτων κατόπιν των δια της ανωτέρω διαταγής, καθορισθέντων, παρουσιαζομένων των εξής περιπτώσεων: 30.Δ.α.4 Διαμετακόμιση 1.Επί αποστολής εμπορευμάτων εξ Ελευθέρων Ζωνών το αρμόδιον Τελωνείον ειδοποιεί το Τελωνείον του προορισμού των εμπορευμάτων. Αντίγραφον του ειδοποιητηρίου τούτου εγγράφου αποστέλλεται προς τον Επιθεωρητήν Τελωνείων εις την περιφέρειαν του οποίου υπάγεται το Τελωνείον προορισμού, όστις θα ενεργή τον σχετικόν έλεγχον (εγκύκλιος 564/1937. Κεφ. Α΄ εμπορεύματα αποστελλόμενα εκ των Ελευθέρων Ζωνών Πειραιώς-Θεσσαλονίκης). Παρά ταύτα τελωνειακαί τινες αρχαί αποβιβάσεως, εξακολουθούσιν να αποστέλλωσιν εις την ρηθείσαν Γενικήν Οικονομικήν Επιθεώρησιν κατατάσεις αποβιβαζομένων υποκειμένων εμπορευμάτων εξ Ελευθέρων Ζωνών, ίνα τας αποστείλη αύτη εις τον αρμόδιον Επιθεωρητήν, ενώ δεν απαιτείται πλέον η υποβολή εις αυτήν τοιούτων καταστάσεων, καθ’ όσον ο έλεγχος θα ενεργηθή εις το Τελωνείον προορισμού βάσει του αντιγράφου του ειδοποιητηρίου εγγράφου του Τελωνείου φορτώσεως. 2.Επί διαμετακομίσεως ή αποστολής εξ αποταμιεύσεως υποκειμένων ειδών ως και αποσκευών επιβατών, το τελωνείον αποστολής συμφώνως τη ανωτέρω υπ’ αριθ. 564 εγκ. (Κεφ. Β΄ εμπορεύματα αποστελλόμενα εκ των προσωρινών αποθηκών ή των τοιούτων αποταμιεύσεως) αποστέλλει προς τον Επιθεωρητήν Τελωνείων εις την περιφέρειαν του οποίου υπάγεται η Τελωνειακή αρχή αποβιβάσεως, εφ’ όσον αύτη φέρει βαθμόν Τελωνείου β΄ τάξεως και κατώτερον, κατάστασιν αποστελλομένων εμπορευμάτων βάσει της οποίας ο Επιθεωρητής θα ενεργήση τον έλεγχον. Κατά συνέπειαν το Τελωνείον αποβιβάσεως δεν θα αποστέλλη, εφεξής εις την Γενικήν Επιθ. Τελωνείων κατάστασιν αποβιβασθέντων προκειμένου περί των Τελωνείων Πειραιώς και λοιπών Τελωνείων της περιφερείας Επιθεωρήσεως Τελωνείων Πειραιώς ή εις τον αρμόδιον Επιθεωρητήν προκειμένου περί Τελων. Αρχών υπαγομένων εις τας λοιπάς περιφερείας Επιθεωρήσεως Τελωνείων. Εννοείται ότι εφ’ όσον το Τελωνείον προορισμού είναι Α΄ τάξεως, το Τελωνείον αποστολής δεν θα αποστέλλη εις τον αρμόδιον Επιθεωρητήν κατάστασιν φορτωθέντων υποκειμένων εμπορευμάτων. 3.Επί μεταφοράς εγχωρίων προϊόντων υποκειμένων εις έγγειον φόρον εισπραττόμενον εν τοις Τελωνείοις και προερχομένων εκ λιμένων ένθα εδρεύει τελωνείον Β΄ τάξεως ή κατωτέρω του βαθμού τούτου Τελωνειακή Αρχή το Τελωνείον αποβιβάσεως αποστέλλει κατάστασιν αποβιβασθέντων εμπορευμάτων εις τον Επιθεωρητήν Τελωνείων εις την περιφέρειαν του οποίου υπάγεται το Τελωνείον φορτώσεως ίνα επί τη βάσει ταύτης ενεργήση τον έλεγχον ο Επιθεωρητής. Συνεπώς συμφώνως τη ανωτέρω εγκυκλίω (Κεφ. Γ΄ μεταφερόμενα είδη υποκείμενα εις έγγειον φόρον εισπραττόμενον εν τοις Τελωνείοις) δεν θα αποστέλλη το Τελωνείον φορτώσεως καταστάσεις φορτωθέντων υποκειμένων εγχωρίων προϊόντων, εις την Γεν. Οικον. Επιθεώρησιν Τελωνείων προκειμένου περί των Τελωνείων Πειραιώς και λοιπών Τελωνειακών αρχών της περιφερείας Επιθεωρήσεως Πειραιώς ή εις τον αρμόδιον Επιθεωρητήν προκειμένου περί τελωνειακών αρχών των λοιπών περιφερειών επιθεωρήσεως Τελωνείων καθ’ όσον ο έλεγχος θα ενεργηθή υπό του Επιθεωρητού εις το Τελωνείον της φορτώσεως επί τη βάσει της αποσταλησομένης καταστάσεως υπό του τελωνείου της αποβιβάσεως. Εννοείται ότι, εφ’ όσον το τελωνείον φορτώσεως είναι τελωνείον Α΄ τάξεως το τελωνείον αποβιβάσεως δεν θα αποστέλλη κατάστασιν εις τον Επιθεωρητήν Τελωνείων εις την περιφέρειαν του οποίου υπάγεται το τελωνείον φορτώσεως κατά τα οριζόμενα δια της ανωτέρω υπ’ αριθ. 564 εγκυκλίου. Προς άρσιν όθεν των παρουσιαζομένων ατόπων, άτινα γίνονται πρόξενοι ανωμαλιών εν τη διεξαγωγή της Τελωνειακής υπηρεσίας, συνιστώμεν την παρά πάντων επισταμένην μελέτην της παρούσης εγκυκλίου και ιδία της εν αυτή μνημονευομένης υπ’ αριθ. 564 τοιαύτης.